ጠቅላይ ሚኒስትር ዶክተር አቢይ አህመድ ኮቪድ-19ን አስመልክቶ ከተፎካካሪ የፖለቲካ ፓርቲ መሪዎች ጋር ተወያዩ፦
 በጋዜጣው ሪፖርተር አዲስ አበባ፤ ጠቅላይ ሚኒስትር ዶክተር አቢይ አህመድ በኮሮና ቫይረስ (ኮቪድ-19) ዙሪያ እየተወሰዱ ባሉ እርምጃዎች ዙሪያ ከተፎካካሪ የፖለቲካ ፓርቲ መሪዎች ጋር በጽህፈት ቤታቸው ተወያይተዋል ። ከፖለቲካ ፓርቲ መሪዎቹ ጋር ለሁለት ቀናት የሚያደርጉት ውይይት የመጀመሪያው ዙር ትናንት የተካሄደ ሲሆን ኮቪድ-19 በኢትዮጵያ ላይ በሚያሳድረው ተጽዕኖና መንግሥት የሚወስዳቸውን ተጨማሪ እርምጃዎች አስመልክቶ የተደረገው ውይይት ገንቢ እንደነበር ጠቅላይ ሚኒስትሩ በፌስቡክ ገፃቸው ላይ አስፍረዋል። አካላዊ ርቀትን ተግባራዊ ለማድረግ ሁሉንም የፖለቲካ ፓርቲዎች በአንድ ላይ ለማግኘት ስለማይቻል በአነስተኛ ቡድን ውይይቱ እንደሚደረግ ገልጸዋል።“በሁለተኛው ዙርና በቀጣይ ከተፎካካሪ የፖለቲካ ፓርቲ መሪዎቹ ጋር የሚካሄዱ ውይይቶችም ተመሳሳይ ውጤት እንደሚያስገኙ ያላቸውን ተስፋ ገልጸዋል ። አዲስ ዘመን መጋቢት 28/2012